રાશિઓ મુખ્યત્વે ચાર તત્વો અને ત્રણ સ્વભાવમાં વહેંચાયેલી છે. ચાર તત્વો અને ત્રણ સ્વભાવ થકી દરેક રાશિ બીજી રાશિથી અલગ પડે છે. એક રાશિના જાતકનો નફરતનો વિષય બીજી રાશિના જાતકનો મનગમતો વિષય પણ હોઈ શકે છે. એક જ રાશિની વ્યક્તિઓને દુશ્મન થતા પણ આપણે જોઈ છે, જેમ કે રામ અને રાવણ, કૃષ્ણ અને કંસ. માત્ર શબ્દોની આધાર લઈએ તો ઓબામા અને ઓસામાને પણ આ યાદીમાં મૂકી શકાય. કહેવાય છે કે પ્રાણ અને પ્રકૃતિ જોડે જ જાય છે, પણ રાશિઓ ક્યાંય જતી નથી તેના જાતકોના સ્વભાવમાં અમર રહે છે. જન્મસમયે ચંદ્ર જે રાશિમાં હોય તે જાતકની જન્મરાશિ થઇ. ચંદ્ર મનનો કારક ગ્રહ છે, મન સૌથી વધુ બળવાન છે, ઘણીવાર બુદ્ધિ પણ મનના પ્રશ્નોના જવાબ નથી આપી શકતી, ગમેતેવા મોટા જ્ઞાનીને પણ તેનું મન ચકરાવે ચઢાઈ મુકે છે. માટે જ જાતકની જન્મરાશિને વધુ મહત્વ અપાયું છે. જો કે રીતરિવાજ અને ભણતર પણ જાતકના રુચિના વિષયો બદલી શકે છે, પણ અહી જ્યોતિષની દ્રષ્ટિએ જ વાત કરવાની છે, રાશિઓની કેટલીક રસપ્રદ ‘ઓર’ વાતો નીચે મુજબ છે: